b'\n_START_ARTICLE_\nGalbmielva\n_START_SECTION_\nElvas l\xc3\xb8p\n_START_PARAGRAPH_\nElva har sitt utspring fra Stormfjellet, nord for Langvatnet i Sulitjelma. Elva renner i vestlig retning over mesteparten av sitt l\xc3\xb8p. S\xc3\xb8r for Galmitind snur den mot s\xc3\xb8r og faller bratt ned mot Sj\xc3\xb8nst\xc3\xa5dalen. Den renner ut i Hellarmovatnet f\xc3\xb8r den fortsetter ut i Langvasselva, som er betegnelse p\xc3\xa5 den \xc3\xb8vre delen av Sj\xc3\xb8nst\xc3\xa5elva.\n_START_SECTION_\nKonsesjonss\xc3\xb8knad\n_START_PARAGRAPH_\nDet er i 2013 s\xc3\xb8kt konsesjon for utbygging av Galbmejohka kraftverk, som vil utnytte et fall p\xc3\xa5 497 meter. Inntaket er planlagt p\xc3\xa5 635 moh. Masser fra tunnelsprenging og -boring er planlagt deponert like ovenfor kraftstasjonen og i eksisterende steinbrudd ved Sj\xc3\xb8nst\xc3\xa5. Installert effekt vil bli p\xc3\xa5 ca. 5 MW. Etter planene vil \xc3\xa5rsproduksjon v\xc3\xa6re p\xc3\xa5 18,3 GWh. Utbyggingen vil f\xc3\xb8re til redusert vannf\xc3\xb8ring p\xc3\xa5 en 1 400 meter lang strekning i Galbmielva. Det er planlagt \xc3\xa5 slippe en minstevannf\xc3\xb8ring p\xc3\xa5 232 l/s i sommersesongen og 17 l/s i vintersesongen. I konsesjonss\xc3\xb8knaden er tiltaket beskrevet som middels negativ konsekvens for reindrift, redusere verdien av elva som element i landskapet noe og ikke ha innvirkning p\xc3\xa5 kulturminner.'